
U  I M E  R  E P U B L I K E    H R V A T S K E

P R E S U D A


Visoki prekršajni sud Republike Hrvatske, u vijeću sastavljenom od sudaca: Karmen Novak Hrgović kao predsjednice vijeća, te Nediljka Bobana i Davorka Kučana kao članova vijeća, uz  sudjelovanje više sudske savjetnice Sofije Kovačević kao zapisničarke, u prekršajnom predmetu protiv okrivljenice Dragane Vučković, koju brani Boris Brkljačić, odvjetnik iz Rijeke, zbog prekršaja iz članka 43. stavak 3. uz primjenu članka 293. stavak 1. te članka 286. stavak 12.  Zakona o sigurnosti prometa na cestama (NN br. 67/2008, 48/10,74/11, 80/13, 158/13, 92/14, 64/15, 89/15, 108/17, 70/19, 42/20, 85/22, 114/22, 133/23, 145/24), rješavajući o žalbi okrivljenice Dragane Vučković, podnesenoj protiv presude Općinskog prekršajnog suda u Zagrebu od 10. ožujka 2025., broj: Pp-15360/2025, u sjednici vijeća održanoj dana 22. listopada 2025.,
                                                                                                                                                 
                                                         p r e s u d i o   j e

 
1. Odbija se žalba okrivljenice Dragane Vučković kao neosnovana i potvrđuje se pobijana presuda. 

1. Temeljem članka 138. stavka 2. točke 3. c)  Prekršajnog zakona („Narodne novine“, broj: 107/07., 39/13, 157/13 - nastavno PZ) okrivljenica Dragana Vučković je obvezna naknaditi trošak žalbenog postupka u paušalnom iznosu od 70,00 (sedamdeset) eura, u roku od 30 (trideset) dana od primitka ove presude.
                                                         
Obrazloženje


1. Pobijanom presudom proglašena je krivom okrivljenica Dragana Vučković i kažnjena novčanom kaznom u iznosu od 260,00 (dvjestošezdeset) eura, zbog prekršaja iz članka 43. stavak 3. uz primjenu članka 293. stavak 1. Zakona o sigurnosti prometa na cestama, činjenično opisanog u izreci pobijane presude.
      
1. Istom presudom okrivljenica je obvezana na naknadu troškova prekršajnog postupka u iznosu od 77,00 (sedamdesetsedam) eura.

1. Pobijanom presudom okrivljenica je oslobođena od optužbe da bi počinila djelo prekršaja iz članka 286. stavak 12. Zakona o sigurnosti prometa na cestama.

1. Protiv navedene presude okrivljenica je pravodobno podnijela žalbu zbog bitne povrede odredaba prekršajnog postupka i odluke o kazni te u osnovi navodi da joj je trebala biti izrečena niža novčana kazna.  

1. Podnositeljica žalbe predlaže da se iz razloga navedenih u žalbi, žalba prihvati. 

1. Žalba  nije osnovana.	

1. Visoki prekršajni sud Republike Hrvatske (dalje: Sud), na temelju čl. 202. st. 1. Prekršajnog zakona, ispitivao je pobijanu presudu iz osnova i razloga iz kojih se ista pobija žalbom, a po službenoj dužnosti ispitao je jesu li presudom počinjene bitne povrede odredbi prekršajnog postupka iz čl.195. st.1. t. 6., 7., 9. i 10. Prekršajnog zakona, jesu li na štetu okrivljenice povrijeđene odredbe prekršajnog materijalnog prava i je li u postupku nastupila zastara prekršajnog progona. Pri tome nije utvrđeno da postoje povrede na koje ovaj sud, sukladno gore navedenom zakonskom propisu, pazi po službenoj dužnosti.

1. Odlučujući o izrečenoj novčanoj kazni, ovaj sud je utvrdio da je prvostupanjski sud okrivljenici izrekao fiksnu novčanu kaznu predviđenu zakonom i ista nije stroga te je ovaj sud mišljenja da će se istom postići svrha kažnjavanja te da će se okrivljenica ubuduće kloniti činjenja prekršaja ovakve vrste.

1. Paušalni iznos troškova žalbenog postupka temelji se na odredbi članka 138. stavka 2. točke 3.c PZ-a, koji propisuje da se troškovi prekršajnog postupka obuhvaćaju paušalni iznos troškova prekršajnog postupka Visokog prekršajnog suda Republike Hrvatske kada je donio odluku kojom je pravomoćno utvrđena krivnja okrivljenice, ako je odlučivao o žalbi tužitelja i okrivljenice ili samo o žalbi okrivljenice. Paušalna je svota, sukladno članku 138. stavku 3. PZ-a  određena u okvirima određenim Rješenjem o određivanju paušalnog iznosa za troškove prekršajnog postupka („Narodne novine“, broj: 18/13.) u rasponu od 13,27 do 663,61 eura, a s obzirom na složenost i trajanje postupka, te imovno stanje okrivljenice.  

1.  Zbog izloženih razloga trebalo je riješiti kao u izreci.
                                             
U Zagrebu, 22. listopada 2025.

	Zapisničar:

	Predsjednica vijeća:

	
	
	

	Sofija Kovačević v.r.
	
	Karmen Novak Hrgović v.r.


 
    
Presuda se dostavlja Općinskom prekršajnom sudu u Zagrebu u 5 (pet) otpravaka za: spis, okrivljenicu, branitelja i tužitelja.

    			                              Za točnost otpravka-ovlašteni službenik
                                    			Upraviteljica zajedničke sudske pisarnice:

                                    			                       Edita Vrkljan

